αρχοντες κλευφανεος μην[ο]ς θευξενιου επι τοισδε απεδοτο ιαταδας πατρωνος δελφος τωι απολλωνι τωι πυθιωι σωμα γυναικειον αι ονομα αφροδισια τιμας αργυριου μναν τεσσαρων συνεπαινεουσας και αρχιου. κατενεγκατω δε αφροδισια τον [ε]ρανον τον βρομιου ου εγγυευει ιαταδας μη ακαταβολεουσα μηδε καταβλαπτουσα ιαταδαν ει δε μη κατενεγκαι αφροδισια τον ερανον η καταβλαψαι τι ιαταδαν εκ του ερανου ατελης και ακυρος α ωνα εστω α τω θεω. ελευθερα δε εστω αφροδισια τομ παντα χρονον ποιησασα τα γεγραμμενα τα εν τα συνγραφα και ανεφαπτος απο παντων τομ παντα χρονον. βεβ[αι]ω[τη]ρες κατα τον νομον τας πολιος αριστων νικοδωρου νικοδωρος αριστωνος μαντιας κλευδαμου. ει δε τις α[π]τ[ο]ιτο αφροδισιας επι καταδουλισμω κατενεγκασας τον ερανον καθως γεγ[ρα]πται και αβλαβεος γενομενου ιαταδα εκ τας εγγυας παρεχοντω βεβαιον τω θεω ταν ωναν ο τε αποδομενος [ιαταδα]ς και [ο]ι βεβαιωτηρες αριστων νικοδωρος μαντ[ια]ς ομοιως δε και οι παρατυγχανοντες κυρι εστω συλεοντ[ες αφροδισι]αν ως ελευθεραν ουσαν αζαμιοι και ανυποδικοι πασας δικας και ζαμιας. μαρτυροι οι ιερεις του [απολλωνος α]θαμβος αμυντας και ο αρχων μελισσιων ιδιωται φιλων καλλιερος κλευφανης.
Phokis — Delphi — 171 BC
 171 BC